text: বাকিলা বাংলাদেশের চাঁদপুর জেলার অন্তর্গত হাজীগঞ্জ উপজেলার একটি ইউনিয়ন।
  
  আয়তন 
  বাকিলা ইউনিয়নের আয়তন ৩,৭৬২ একর।
  
  জনসংখ্যার উপাত্ত 
  ২০১১ সালের পরিসংখ্যান অনুযায়ী বাকিলা ইউনিয়নের জনসংখ্যা ২৬,০০৬ জন। এর মধ্যে পুরুষ ১২,২৩০ জন এবং মহিলা ১৩,৭৭৬ জন। মোট পরিবার ৫,৪১০টি।
  
  অবস্থান ও সীমানা 
  হাজীগঞ্জ উপজেলার পশ্চিমাংশে বাকিলা ইউনিয়নের অবস্থান। এ ইউনিয়নের উত্তরে রাজারগাঁও উত্তর ইউনিয়ন ও দ্বাদশ গ্রাম ইউনিয়ন, পূর্বে কালচোঁ দক্ষিণ ইউনিয়ন ও হাজীগঞ্জ সদর ইউনিয়ন, দক্ষিণে চাঁদপুর সদর উপজেলার রামপুর ইউনিয়ন এবং পশ্চিমে মতলব দক্ষিণ উপজেলার উপাদী দক্ষিণ ইউনিয়ন অবস্থিত।
  
  ইতিহাস 
  বাকিলা ইউনিয়ন এক সময় হাজীগঞ্জ উপজেলাধীন বৃহত্তর রাজারগাঁও ইউনিয়নের অংশ ছিল। পরবর্তীতে বৃহত্তর রাজারগাঁও ইউনিয়ন রাজারগাঁও উত্তর ও রাজারগাঁও দক্ষিণ নামে দুইটি ইউনিয়নে বিভক্ত হয়। বিভক্ত রাজারগাঁও দক্ষিণ ইউনিয়নে রাজারগাঁও নামে কোন গ্রাম বা এলাকা না থাকায় এবং ইউনিয়ন পরিষদ কার্যালয় এ ইউনিয়নের বাকিলা বাজারে অবস্থিত হওয়ায় এলাকাবাসীর দাবীর প্রেক্ষিতে এ ইউনিয়নের নাম পরিবর্তন করে ২নং বাকিলা ইউনিয়ন রাখা হয়।
  
  প্রশাসনিক কাঠামো 
  বাকিলা ইউনিয়ন হাজীগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম হাজীগঞ্জ থানার আওতাধীন। এটি জাতীয় সংসদের ২৬৪নং নির্বাচনী এলাকা চাঁদপুর-৫ এর অংশ।
  
  শিক্ষা ব্যবস্থা 
  ২০১১ সালের পরিসংখ্যান অনুযায়ী বাকিলা ইউনিয়নের সাক্ষরতার হার ৬১.৭%।
  
  শিক্ষা প্রতিষ্ঠান
  
  যোগাযোগ ব্যবস্থা
  
  খাল ও নদী
  
  হাট-বাজার
  
  দর্শনীয় স্থান
  
  কৃতী ব্যক্তিত্ব
  
  জনপ্রতিনিধি
  
  আরও দেখুন 
   হাজীগঞ্জ উপজেলা
   হাজীগঞ্জ থানা
   চাঁদপুর জেলা
  
  তথ্যসূত্র
  
  বহিঃসংযোগ 
  
  বিষয়শ্রেণী:হাজীগঞ্জ উপজেলার ইউনিয়ন
  বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
title: বাকিলা ইউনিয়ন